open-index/open-wikipedia-markdown huggingface dataset:
பாகான் லுவார்

**பாகான் லுவார்** (ஆங்கிலம்: *Bagan Luar*; மலாய் மொழி: *Bagan Luar*; சீனம்: 蒲甘卢尔) என்பது மலேசியா, பினாங்கு, பட்டர்வொர்த் நகருக்குள் அமைந்துள்ள ஒரு புறநகர்ப் பகுதி. இதன் வடக்கே பாகான் ஜெர்மால் (*Bagan Jermal*) மற்றும் தெற்கே பாகான் டாலாம் (*Bagan Dalam*) எனும் புறநகர்ப் பகுதிகள் உள்ளன. 

முன்பு இதே பகுதியில் அமைந்து இருந்த கம்போங் பாகான் லுவார் (*Kampung Bagan Luar*) எனும் கிராமத்தின் பெயரால், இப்போது இந்த புறநகர்ப்பகுதி அழைக்கப்படுகிறது.

## பொது

ஜாலான் பாகான் லுவார் (*Jalan Bagan Luar*) எனும் பாகான் லுவார் சாலை (*Bagan Luar Road*), இந்தப் பகுதியின் மையத்தில் செல்லும் ஒரு பெரிய சாலையாகும்.

இப்பகுதியின் மேற்கில் பட்டர்வொர்த் வெளிவட்டச் சாலை (*Butterworth Outer Ring Road* - **BORR**); வடக்கில் தெலாகா ஆயர் சாலை (*Jalan Telaga Air*); தெற்கில் செயின் பெரி சாலை (*Jalan Chain Ferry*); கிழக்கில் சிராம் சாலை (*Jalan Siram*) மற்றும் சுங்கை நியோர் சாலை (*Jalan Sungai Nyior*) ஆகியவை எல்லைகளாக உள்ளன. கம்போங் பெங்காலி (*Kampung Benggali*) மற்றும் கம்போங் ஜாவா (*Kampung Jawa*) எனும் கிராமங்கள் இந்தப் பகுதிக்குள் அமைந்துள்ளன.

### குறிப்பிடத்தக்க அடையாளங்கள்

இந்தப் பகுதிக்குள் அமைந்துள்ள குறிப்பிடத்தக்க அடையாளங்கள்:

* அகமது படாவி மண்டபம் - (*Dewan Haji Ahmad Badawi*) 
* டாத்தாரான் பெமுடா மெர்டேகா அரங்கம் - (*Dataran Pemuda Merdeka*)  
* செயின்ட் மார்க்ஸ் தேவாலயம் - (*St. Mark's Church*) 
* ஸ்ரீ மகா மாரியம்மன் தேவஸ்தான ஆலயம் - (*Sree Maha Mariamman Devasthanam Temple*)  
* தியான் கோங் டான் கோயில் - (*Tian Gong Tan Temple*)  
* செபராங் பிறை நீதிமன்ற வளாகம் - (*Seberang Perai Majistrate's Court*)  
* பினாங்கு பல் மருத்துவக் கல்லூரி - (*Penang Dental College*) 
* செபராங் பிறை நகராண்மைக் கழகத்தின் முன்னாள் தலைமையகம் - (*Seberang Perai Municipal Council*)

## மேலும் காண்க
* பட்டர்வொர்த்
* பாகான் டாலாம்
* பாகான் ஜெர்மால்
* பாகான் ஆஜாம்
* ஜோர்ஜ் டவுன் பினாங்கு பெருநகர பகுதி

## மேற்கோள்கள்

பகுப்பு:மலேசிய நகரங்கள்
பகுப்பு:பினாங்கு மாநிலத்தின் நகரங்கள்‎
இந்திய உச்சநீதிமன்றத்தின் தற்போதைய நீதிபதிகள்

[thumb|264x264px| [இந்திய உச்ச நீதிமன்றம்|இந்திய உச்ச நீதிமன்றத்தின் சின்னம்]]
[thumb|180x180px| இந்தியாவின் [இந்திய உச்ச நீதிமன்றம்|உச்ச நீதிமன்றம், புது டெல்லியில்]]

**இந்திய உச்சநீதிமன்றத்தின் தற்போதைய நீதிபதிகள்** பட்டியல் இது. நாட்டின் உச்ச நீதிமன்றமான இந்திய உச்ச நீதிமன்றத்தில் 33 நீதிபதிகள் (இந்தியாவின் தலைமை நீதிபதி உட்பட) தற்போது உள்ளனர். இந்திய உச்சநீதிமன்றத்தின் அதிகபட்ச நீதிபதிகளின் எண்ணிக்கை 36 ஆகும். இந்திய அரசியலமைப்பின் படி, உச்ச நீதிமன்ற நீதிபதிகள் 65 வயதில் ஓய்வு பெறுகின்றனர். .

ஆகத்து 2021-ல், அப்போதைய குடியரசுத் தலைவர் ராம்நாத் கோவிந்த் உச்ச நீதிமன்றத்திற்கு மூன்று பெண்கள் உட்பட ஒன்பது நீதிபதிகளை நியமனம் செய்வதற்கான உத்தரவில் கையெழுத்திட்டார். எனவே மொத்த நீதிபதிகளின் எண்ணிக்கை 34ஆக இருந்தது. உச்சநீதிமன்றத்தில் ஒன்பது நீதிபதிகள் ஒரே நேரத்தில் பதவியேற்ற முதல் நிகழ்வு இதுவாகும். 31 நீதிபதிகளில் 9 பேர் தமது பதவிக் காலத்தில் இந்தியாவின் தலைமை நீதிபதிகளாக ஏற்று ஓய்வு பெறுவார்கள் என்று எதிர்பார்க்கப்படுகிறது.

நீதிபதி சஞ்சீவ் கண்ணா இந்தியாவின் 51வது மற்றும் தற்போதைய தலைமை நீதிபதி ஆவார். இவர் 11 நவம்பர் 2024 அன்று பதவியேற்றார்.

## பணி மூப்பு அடிப்படையில் நீதிபதிகள் பட்டியல்

## கொலீஜியம் உறுப்பினர்கள்
தற்போது, *கொலீஜியத்தின்* உறுப்பினர்கள்:

* சஞ்சீவ் கண்ணா(இந்தியத் தலைமை நீதிபதி)
* பூஷண் இராமகிருஷ்ண கவாய் (நீதிபதி)
* சூர்யகாந்த் (நீதிபதி)
* அபை சி. ஓகா (நீதிபதி)
* விக்ரம் நாத் (நீதிபதி)

## மேலும் பார்க்கவும்

* இந்தியாவின் தலைமை நீதிபதிகள் பட்டியல்
* தற்போதைய இந்திய தலைமை நீதிபதிகளின் பட்டியல்
* இந்திய உச்ச நீதிமன்றத்தின் பெண் நீதிபதிகளின் பட்டியல்
* இந்திய உயர் நீதிமன்றங்களின் தற்போதைய பணிபுரியும் நீதிபதிகள் பட்டியல்

## மேற்கோள்கள்

## வெளி இணைப்புகள்

* இந்திய உச்ச நீதிமன்ற நீதிபதிகளின் பட்டியல்

பகுப்பு:இந்திய உச்ச நீதிமன்றம்
தமிழ்நாடு அரசு இசைக் கல்லூரி

**தமிழ்நாடு அரசு இசைக் கல்லூரி** (*Tamil Nadu Government Music College*) என்ற பெயரில் உள்ள கட்டுரைகள்:
* தமிழ்நாடு அரசு இசைக் கல்லூரி, சென்னை
* தமிழ்நாடு அரசு இசைக் கல்லூரி, திருவையாறு
* தமிழ்நாடு அரசு இசைக் கல்லூரி, மதுரை
* தமிழ்நாடு அரசு இசைக் கல்லூரி, கோயம்புத்தூர்
சாம்செட் பர்சோர் பார்திவாலா

**சாம்செட் பர்சோர் பார்திவாலா** (*Jamshed Burjor Pardiwala*) பிறப்பு: ஆகத்து 12, 1965) மே 2022 முதல் இந்திய உச்ச நீதிமன்றத்தின் நீதிபதியாக உள்ளார். இவர் குஜராத் உயர் நீதிமன்றத்தின் முன்னாள் நீதிபதி ஆவார்.

## ஆரம்ப வாழ்க்கை மற்றும் தொழில்
பார்திவாலா 1965 ஆகத்து 12 அன்று மும்பையில் பிறந்தார். வல்சாட்டில் உள்ள தூய ஜோசப் உயர்நிலைப் பள்ளியில் கல்வி பயின்றார். இவர் 1988-ல் வல்சாட்டில் உள்ள கே. எம். சட்டக் கல்லூரியில் சட்டப் பட்டம் பெற்றார். பின்னர் சட்ட பயிற்சியினை 1989-ல் வல்சாட்டில் தொடங்கினார். 1994 முதல் 2000 வரை குசராத்து வழக்குரைஞர் கழகத்தின் உறுப்பினராகத் தேர்ந்தெடுக்கப்பட்டார். குசராத்து உயர் நீதிமன்ற சட்ட சேவைகள் ஆணையத்தின் உறுப்பினராகவும் பணியாற்றியுள்ளார்.

### குசராத்து உயர்நீதிமன்றத்தில்
பார்திவாலா  பிப்ரவரி 17, 2011 அன்று குஜராத் உயர் நீதிமன்றத்தின் கூடுதல் நீதிபதியாக நியமிக்கப்பட்டார். பின்னர் 28 ச்அனவரி 2013 அன்று நிரந்தர நீதிபதியாக நியமிக்கப்பட்டார். இவர் குசராத்து உயர்நீதிமன்றத்தில் 2022 மே வரை பணியாற்றினார். இந்த காலகட்டத்தில், இவர் குஜராத் மாநில நீதித்துறை அகாதமியின் தலைவராகவும் பணியாற்றினார்.

### உச்ச நீதிமன்றத்தில்
பார்திவாலா  9 மே 2022  அன்று இந்திய உச்ச நீதிமன்றத்தின் நீதிபதியாகப் பதவி உயர்வு பெற்றார். இவர் மே 2028-ல் இந்தியாவின் தலைமை நீதிபதியாகப் பதவியேற்க உள்ளார். இவர் 2 ஆண்டுகள் மற்றும் 3 மாதங்கள் இப்பதவியில் இருப்பார் என்று எதிர்பார்க்கப்படுகிறது.

## மேற்கோள்கள்

## மேலும் காண்க
* இந்திய உச்சநீதிமன்றத்தின் தற்போதைய நீதிபதிகள்

பகுப்பு:இந்திய உச்ச நீதிமன்ற நீதிபதிகள்
பகுப்பு:மும்பையைச் சேர்ந்தவர்கள்
பகுப்பு:வாழும் மக்கள்
பகுப்பு:1965 பிறப்புகள்
பகுப்பு:இந்திய நீதிபதிகள்
இரட்டை சிறுகோள் திசைமாற்றச் சோதனை

**இரட்டை சிறுகோள் திசைமாற்றச் சோதனை** (*Double Asteroid Redirection Test*) என்பது ஒரு விண்கலனை பயன்படுத்தி விண்ணில் உள்ள விண்கல் மீது மோதவைத்து அதனை திசைதிருப்ப மேற்கொள்ளப்படும் ஒரு முயற்சியாகும். பூமிக்கு அருகில் உள்ள பொருட்களுக்கு எதிராக கிரக பாதுகாப்பு முறையைச் சோதிப்பதை நோக்கமாகக் கொண்ட இத்திட்டத்தை சுருக்கமாக டார்ட் திட்டம் என்று அழைக்கிறர்கள். பூமியை நோக்கி வரும் விண்கற்கள் அல்லது சிறுகோள்களிடம் இருந்து எவ்வாறு பூமியை பாதுகாத்துக் கொள்வது என்பதை இலக்காகக் கொண்டு இச்சோதனை திட்டமிடப்பட்டது. 
உந்தப் பரிமாற்றத்தின் மூலம் ஒரு சிறுகோளை திசைதிருப்ப ஒரு விண்கலத்தின் தாக்கத்தின் திறனை மதிப்பிடுவதற்காக இத்திட்டம் வடிவமைக்கப்பட்டது.

மனித குலத்தின் கிரக பாதுகாப்புக்கான ஆய்வை தொடர்ந்து சிந்தித்து வரும் அமெரிக்காவின் நாசா நிறுவனம் 2022 ஆம் ஆண்டு இத்தகைய சோதனை ஒன்றை நிகழ்த்தியது. விண்வெளியில் இருந்து நாம் வாழும் பூமிக்கு அருகே வரும் விண்கல் ஒன்றினை தான் வடிவமைத்துள்ள சிறப்பு விண்கலம் ஒன்றை மோத வைத்து விண்கல்லின்  பாதையை மாற்ற இந்நிறுவனம் முயற்சித்தது. இந்த ஆய்வுக்கு டார்ட் விண்கலம் எடுத்துக் கொள்ளப்பட்டது.  2021 ஆம் ஆண்டு நவம்பர் மாதத்தில்  பூமியிலிருந்து இந்த ஆய்வு விண்கலமான டார்ட் விண்ணில் ஏவப்பட்டது. சோதனைக்கு தேர்ந்தெடுக்கப்பட்ட சிறுகோள் பூமிக்கு உண்மையான அச்சுறுத்தல் எதையும் ஏற்படுத்தவில்லை. 2022 ஆம் ஆண்டு செப்டம்பர் மாதம் 26 ஆம் தேதியன்று சோதனைக்காகத் தேர்ந்தெடுக்கப்பட்ட   டிடிமோசு என்ற சிறுகோளின் சிறு துணை கோளான டிமோர்பசு மீது இவ்விண்கலம் வெற்றிகரமாக மோதியது.

## மேற்கோள்கள்

## புற இணைப்புகள்

* Double Asteroid Redirection Test (DART) Mission – NASA's Planetary Defense page on DART
* DART’s Mission to Bump an Asteroid – NASA Blog
* NASA's DART Mission Launch, 2021-11-24 – Official Broadcast/Stream
* DART's Impact with Asteroid Dimorphos (Official NASA Broadcast)

பகுப்பு:நாசா
பகுப்பு:அமெரிக்க விண்வெளித் திட்டங்கள்
மாவட்ட அபிவிருத்தி சபை

**மாவட்ட வளர்ச்சிக் கவுன்சில்** (சுருக்கமாக **DDC** ), ஜம்மு மற்றும் காஷ்மீரில் தேர்ந்தெடுக்கப்பட்ட உள்ளூர் அரசாங்கத்தின் ஒரு வடிவமாகும், இது ஜம்மு காஷ்மீர் பஞ்சாயத்து ராஜ் சட்டம், 1989 மற்றும் இந்திய அரசியலமைப்பின் ஜம்மு மற்றும் காஷ்மீர் பஞ்சாயத்து ராஜ் விதி, 1996 இன் கீழ் உருவாக்கப்பட்டது. அவை முதன்மையாக விரைவான வளர்ச்சி மற்றும் பொருளாதார மேம்பாட்டிற்காக ஒவ்வொரு மாவட்டத்திலிருந்தும் பதினான்கு உறுப்பினர்களைக் கொண்ட மாவட்ட திட்டமிடல் குழு மற்றும் சபைகளுக்கு கிராமப்புற மற்றும் நகர்ப்புறங்களிலிருந்து உறுப்பினர்களைத் தேர்ந்தெடுப்பதை நோக்கமாகக் கொண்டுள்ளன.  

ஒவ்வொரு கவுன்சிலுக்கும் கூடுதல் மாவட்ட வளர்ச்சி ஆணையர் (கூடுதல் DC) தலைமை நிர்வாக அதிகாரி மற்றும் மாவட்டத்தை பிரதிநிதித்துவப்படுத்தும் கவுன்சிலின் தலைவர். புதிய DDC தேர்தல்கள் அறிவிக்கப்படும் வரை அல்லது நடத்தப்படும் வரை, இது மாவட்ட அளவில் ஐந்தாண்டு காலத்திற்கு செயல்படுகிறது. இது மாவட்ட திட்டமிடல் மற்றும் மேம்பாட்டு வாரியங்களை (DDB) மாற்றியது, இது 1954 ஆம் ஆண்டில் ஜம்மு மற்றும் காஷ்மீர் மாநிலத்தில் செயல்படுத்தப்பட்டது, இது ஒரு மாவட்டத்தின் வளர்ச்சிக்கான கால மற்றும் வருடாந்திர திட்டங்களை உருவாக்குதல் போன்ற செயல்பாடுகளைச் செய்கிறது. 

## மேற்கோள்கள்
 

பகுப்பு:இந்திய அரசியலமைப்புச் சட்டம்
மாநிலங்களவைத் தேர்தல்கள் 1953

**மாநிலங்களவைத் தேர்தல்கள் 1953** (*1953 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1953ஆம் ஆண்டில் பல்வேறு நாட்களில் நடத்தப்பட்ட தேர்தல்கள் ஆகும்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்காக இத்தேர்தல்கள் நடைபெற்றன.

### உறுப்பினர்கள் தேர்ந்தெடுக்கப்பட்டனர்
1953-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1953-1959 காலத்திற்கு உறுப்பினர்களாக பதவி வகித்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1959ஆம் ஆண்டில் ஓய்வு பெறுகின்றனர். *பட்டியல் முழுமையடையவில்லை.*

மாநிலம் - உறுப்பினர் - கட்சி

## இடைத்தேர்தல்
கீழ்க்கண்ட இடைத்தேர்தல்கள் 1953ஆம் ஆண்டு நடைபெற்றன.

மாநிலம் - உறுப்பினர் - கட்சி

## மேற்கோள்கள்

பகுப்பு:மாநிலங்களவைத் தேர்தல்கள்
பதேபூர், உத்தரப் பிரதேசம்

**பதேபூர்** (**Fatehpur**) எனப்படுவது இந்தியாவின் உத்தரப் பிரதேசம் மாநிலத்தின் தென்மத்தியப் பகுதியில் உள்ள பதேபூர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரத்தில் கங்கை ஆறு மற்றும் யமுனை ஆறுகள் பாய்கின்றன. ஆங்கிலேயருக்கு எதிரான இந்திய விடுதலைப் போரில் இராணி இலட்சுமிபாய்க்கு உதவிய படைத்தலைவர்  **பாபு பதே சந்திரர்** என்பவர் பெயரால் இந்நகரம் அழைக்கப்படுகிறது.

## புவியியல்
உத்தரப் பிரதேசத்தின்  அலகாபாத் மற்றும் கான்பூர் நகரங்களுக்கு இடையே தோவாப் பிரதேசத்தில் பதேபூர் மாவட்டம் அமைந்துள்ளது. பதேபூர் நகரம் கான்பூரிலிருந்து 76 கிலோ மீட்டரும்; அலகாபாத்திலிருந்து 117 கிலோ மீட்டர் தொலைவிலும் உள்ளது. தேசிய நெடுஞ்சாலை எண் 19, பதேபூர் நகரத்தின் வழியாகச் செல்கிறது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி பதேபூர் நகரத்தின் மக்கள் தொகை 1,93,193 ஆகும். அதில் ஆண்கள் 1,01,263 மற்றும் பெண்கள் 91,930 ஆக உள்ளனர். பாலின விகிதம் 1000 ஆண்களுக்கு 908	 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 23,233  ஆகவுள்ளனர். இதன் சராசரி  எழுத்தறிவு 76.48% ஆகவுள்ளது. இதன் மக்கள் தொகையில் இந்துக்கள் 68.74%, இசுலாமியர் 30.69%, கிறித்தவர்கள் 0.23% மற்றும் பிறர் 0.33% ஆகவுள்ளனர்.
## போக்குவரத்து
### [[இருப்புப் பாதை]]
ஹவுரா-தில்லி செல்லும் இருப்புப் பாதையில் பதேபூர் இரயில் நிலையம் உள்ளது.

### சாலைகள்
தேசிய நெடுஞ்சாலை எண் 19 மற்றும் 232 பதேபூர் நகரத்தின் வழியாகச் செல்கிறது.
### தட்ப  வெப்பம்

## மேற்கோள்கள்

பகுப்பு:பதேபூர் மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
அனில் சவுகான்

தரைப்படை கட்டளையாளர் இளநாயகம் **அனில் சவுகான்** பிவிஎஸ்எம், யுஒய்எஸ்எம், ஏவிஎஸ்எம், எஸ்எம், விஎஸ்எம் (*Anil Chauhan*) என்பவர் இந்தியத் தரைப்படையின் ஓய்வு பெற்ற தலைமை அதிகாரி ஆவார். இவர் 28 செப்டம்பர் 2022 அன்று பாதுகாப்புப்படைகளின் தலைமைப் படைத்தலைவராக 30 செப்டம்பர் 2022 அன்று பதவியேற்றார்.

லெப்டினன்ட் ஜெனரல் மனோஜ் முகுந்த் நரவானே இராணுவத் துணைத் தலைவராகப் பதவி உயர்வு பெற்றதைத் தொடர்ந்து இவர் 2019 செப்டம்பரில் கிழக்கு படைத்தளக் கட்டளைத் தளபதியாகப் பணியாற்றினார்.

சவுகான் முன்பு இந்தியத் தரைப்படையின் இராணுவ நடவடிக்கைகளின் தலைமை இயக்குநராகப் பணியாற்றினார். இவர் முன்னர் இந்திய தரைப்படையின்  III படையின் தளபதியாக இருந்தார். இவர் தரைப்படை கட்டளையாளர் அபய் கிருஷ்ணாவிடமிருந்து இந்தப் பொறுப்பை ஏற்றுக்கொண்டார்.

## ஆரம்ப வாழ்க்கை மற்றும் கல்வி
சவுகான், கொல்கத்தா வில்லியம் கோட்டை கேந்திரிய வித்யாலயாவில் பள்ளிக் கல்வியினை முடித்துள்ளார். பின்னர் கடக்வாஸ்லாவில் உள்ள தேசியப் பாதுகாப்பு அகாதமி மற்றும் தேராதூன், இந்தியப் படைத்துறைக் கல்விக்கூடத்தில் இராணுவ பயிற்சி பெற்றுள்ளார்.

## பணி
சவுகான் 1981 இல் *11 கூர்க்கா துப்பாக்கி படையினர்* பணியில் சேர்ந்தார். இவர் தனது பணியின் போது ஆணையிடுபவராகவும், அறிவுறுத்தும் பணியாளராகவும் மற்றும் அறிவுறுத்தல் வழங்குபவராகவும் பணியாற்றியுள்ளார். சம்மு காசுமீர் மற்றும் வடகிழக்கு இந்தியாவில் கிளர்ச்சி எதிர்ப்பு நடவடிக்கைகளைத் திறம்படக் கையாளுவதில் அனுபவம் பெற்றவர். அங்கோலாவுக்கான ஐக்கிய நாடுகளின் தூதுவராகவும் பணியாற்றியுள்ளார்.

சூலை 2019-ல், மனோஜ் முகுந்த் நரவனேவினைத் தொடர்ந்து கிழக்குக் கட்டளையின் பொது அலுவலராகவும் நியமிக்கப்பட்டார். பின்னர் இவர் ஆகத்து 31 அன்று இராணுவப் பணியாளர்களின் துணைத் தலைவராக ஆனார்.

சவுகான் 31 மே 2021 அன்று ஓய்வு பெற்றார்.

### பாதுகாப்புப் படைத் தலைவர்
சவுகான் 28 செப்டம்பர், 2022 அன்று பாதுகாப்புப் படைகளின் இரண்டாவது தலைமை அதிகாரியாக நியமிக்கப்பட்டார்.

## தனிப்பட்ட வாழ்க்கை
சவுகான், கலைஞரான அனுபமாவை மணந்தார். இந்த தம்பதிக்கு பிரக்யா என்ற மகள் உள்ளார்.

## மரியாதைகள் மற்றும் அலங்காரங்கள்
சவுகானுக்கு, பரம் விசிட்ட சேவா பதக்கம், உத்தம் யுத் சேவா பதக்கம், அதி விசிட்ட சேவா பதக்கம், சேனா பதக்கம் மற்றும் விசிட்ட சேவா பதக்கம் ஆகியவை வழங்கப்பட்டுள்ளன.

## தரவரிசை தேதிகள்

## மேற்கோள்கள்

பகுப்பு:உத்தராகண்டு நபர்கள்
பகுப்பு:வாழும் மக்கள்
இந்தியப் பாதுகாப்புப்படைகளின் தலைமைப் படைத்தலைவர்கள்
பகுப்பு:இந்தியப் படைத்துறையினர்
பன்னாட்டு இந்தியப் பெருங்கடல் பயணம்

**பன்னாட்டு இந்தியப் பெருங்கடல் பயணம்** (*International Indian Ocean Expedition*) என்பது 1959 ஆம் ஆண்டு முதல் 1965 ஆம் ஆண்டு வரை இந்தியப் பெருங்கடலில் நடைபெற்ற ஒரு பெரிய அளவிலான பன்னாட்டு நீரியல் கணக்கெடுப்பு நடவடிக்கையாகும். இக்கணக்கெடுப்பில் 14 நாடுகளைச் சேர்ந்த 45 ஆராய்ச்சிக் கப்பல்கள் ஈடுபட்டன.  கடல்சார் ஆராய்ச்சிக்கான அறிவியல் குழு இதற்கான நிதியுதவியை நல்கியது. பின்னர் அரசுகளுக்கிடையேயான கடல்சார் ஆணையமும் நிதிநல்கையை செய்தது.
கடல்வாழ் உயிரினங்கள் பற்றிய ஏராளமான தகவல்கள் சேகரிக்கப்பட்டன. உதாரணமாக, கடல் புழுக்களின் மாதிரிகள் இந்தியப் பெருங்கடலின் கடற்கரையிலிருந்து சேகரிக்கப்பட்டன.

## மேற்கோள்கள்

பகுப்பு:கடலியல்
பகுப்பு:இந்தியப் பெருங்கடல்
அ. சோ. போபண்ணா

**அஜ்ஜிகுட்டிரா சோமையா போபண்ணா** (*Ajjikuttira Somaiah Bopanna*)(பிறப்பு 20 மே 1959) இந்திய உச்ச நீதிமன்றத்தின் நீதிபதி ஆவார். இவர் கவுகாத்தி உயர்நீதிமன்றத்தின் முன்னாள் தலைமை நீதிபதி ஆவார். இவர் கர்நாடக உயர் நீதிமன்றத்தின் முன்னாள் நீதிபதியும் ஆவார்.

## மேற்கோள்கள்

பகுப்பு:இந்திய உச்ச நீதிமன்ற நீதிபதிகள்
பகுப்பு:1959 பிறப்புகள்
பகுப்பு:வாழும் மக்கள்
பகுப்பு:கருநாடக உயர் நீதிமன்ற நீதிபதிகள்
பாராபங்கி

**பாராபங்கி** (**Barabanki**), இந்தியாவின் உத்தரப் பிரதேச மாநிலத்தின் வடகிழக்கில், அவத் பிரதேசத்தில் உள்ள பாராபங்கி மாவட்டத்தின் நிர்வாகத் தலைமையிடம் மற்றும் நகராட்சி ஆகும்.  மாநிலத் தலைநகரான லக்னோவிற்கு கிழக்கே 30 கிலோ மீட்டர் தொலைவில் பாராபங்கி நகரம் உள்ளது.  2011-இல்இந்நகரத்தின் மக்கள் தொகை 1,46,831 ஆகும்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி பாராபங்கி நகரத்தின் மக்கள் தொகை 1,46,831 ஆகும். அதில் ஆண்கள் 77,766  மற்றும் பெண்கள் 69,065  ஆக உள்ளனர்.  இதன் சராசரி  எழுத்தறிவு  81.85% ஆகவுள்ளது. இந்நகரத்தின் மக்கள் தொகையில் இசுலாமியர்கள் பெரும்பான்மையாக உள்ளனர்.
## போக்குவரத்து
### நெடுஞ்சாலைகள்
தேசிய நெடுஞ்சாலை 28 பாராபங்கி மாவட்டத்தின் வழியாகச் செல்கிறது. இது அயோத்தி, லக்னோ, கோரக்பூர் போன்ற நகரங்களுடன் இணைக்கிறது.இந்நகரத்தின் வழியாகச் செல்லும் பிற நெடுஞ்சாலைகள்:

*தேசிய நெடுஞ்சாலை எண் 27
* தேசிய நெடுஞ்சாலை எண் 727 H (பாராபங்கி-லக்கீம்பூர்
*தேசிய நெடுஞ்சாலை எண்  927 (பாராபங்கி-நேபாள்கஞ்ச் 
*தேசிய நெடுஞ்சாலை எண் 28 (லக்னோ-அயோத்தி-கோரக்பூர்
#### விரைவுச் சாலைகள்
லக்னோ முதல் காசீப்பூர் மாவட்டம் வழியாகச் செல்லும் 340 கிலோ மீட்டர் நீளம் கொண்ட 6 வழித்தட **பூர்வாஞ்சல் விரைவுச் சாலை** பாராபங்கி நகரம் வழியாகச் செல்கிறது.
### [[இருப்புப் பாதை]]கள்
பாராபங்கி இரயில் சந்திப்பு நிலையம்அயோத்தி, லக்னோ போன்ற நகரங்களுடன் இணைக்கிறது.

### வானூர்தி நிலையம்
பாராபங்கி நகரத்திலிருந்து 40 கிலோ மீட்டர் தொலைவில் சவுத்ரி சரண் சிங் பன்னாட்டு வானூர்தி நிலையம் உள்ளது.
## தட்ப வெப்பம்

## மேற்கோள்கள்

## வெளி இணைப்புகள்
* 

பகுப்பு:பாராபங்கி மாவட்டம்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பதேபூர், இராஜஸ்தான்

**பதேபூர்** (**Fatehpur**), இந்தியாவின் இராஜஸ்தான் மாநிலத்தின் வடகிழகில், செகாவதி பிரதேசத்தில் உள்ள சிகார் மாவட்டத்தில் உள்ள நகரம் ஆகும். பதேபூர் நகரம் சிகார் மற்றும்  பிகானேர் நகரங்களுக்கிடையே, தேசிய நெடுஞ்சாலை எண் 52-இல் அமைந்துள்ளது.

மாவட்டத் தலைமையிடமான சிகாரிலிருந்து பதேபூர் நகரம் 50 கிலோ மீட்டர் தொலைவிலும்; சூரூவிலிருந்து 38 கிலோ மீட்டர் தொலைவிலும் உள்ளது. 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி பதேப்பூர் நகரத்தின் மக்கள் தொகை 92595 ஆகும். அதில் ஆண்கள் 47601  மற்றும் பெண்கள் 44994  ஆக உள்ளனர். பாலின விகிதம் 1000 ஆண்களுக்கு 945  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13367 ஆகவுள்ளனர். இதன் சராசரி  எழுத்தறிவு 74.73%  ஆகவுள்ளது. இதன் மக்கள் தொகையில் இந்துக்கள் 37.53%, இசுலாமியர் 36.68%,  பௌத்தர்கள் , சமணர்கள் 0.32%,  கிறித்தவர்கள் 0.13% மற்றும் பிறர் 0.08% ஆகவுள்ளனர்.
## மேற்கோள்கள்

## வெளி இணைப்புகள்
*Fatehpur
*Ramgarh Shekhawati 

சீகர் மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பதேபூர், பாராபங்கி மாவட்டம்

**பதேபூர்** (**Fatehpur**), இந்தியாவின் உத்தரப் பிரதேச மாநிலத்தின் அவத் பிரதேசத்தில் உள்ள பாராபங்கி மாவட்டத்தில் அமைந்த பதேபூர் வருவாய் வட்டத்தின் நிர்வாகத் தலைமையிடம் மற்றும்  பேரூராட்சி ஆகும்.  பதேபூர் மாநிலத் தலைநகரான லக்னோவிற்கு வடகிழக்கே 35 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 16 வார்டுகளும், 5617 வீடுகளும் கொண்ட பதேபூர் பேரூராட்சியின்  மக்கள் தொகை 35,582 ஆகும். அதில் ஆண்கள் 18,649 மற்றும் 16,933 பெண்கள்  ஆக உள்ளனர். பாலின விகிதம் 1000 ஆண்களுக்கு 908 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  4963 (14%) ஆகவுள்ளனர். இதன் சராசரி  எழுத்தறிவு 68.4% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1,767 மற்றும் 0 ஆகவுள்ளனர். இதன் மக்கள் தொகையில் இந்துக்கள் 33.48%, இசுலாமியர் 65.51%, சமணர்கள் 0.75, கிறித்தவர்கள் 0.17% மற்றும் பிறர் 0.09% ஆகவுள்ளனர்.
## போக்குவரத்து
### [[இருப்புப் பாதை]]
பதேபூர் இரயில் நிலையத்திலிருந்து சண்டிகர், தில்லி, லக்னோ, கான்பூர், அலகாபாத், வாரணாசி போன்ற நகரங்களுக்கு இருப்புப் பாதைகள் உள்ளது.
## இதனையும் காண்க
* அவத் பிரதேசம்
## மேற்கோள்கள்

## வெளி இணைப்புகள்
* 
* Uttar Pradesh statistics
* PIN Code 

பகுப்பு:பாராபங்கி மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
மாநிலங்களவைத் தேர்தல்கள் 1954

**மாநிலங்களவைத் தேர்தல்கள் 1954** என்பது இந்திய நாடாளுமன்றத்தின் மேலவையான மாநிலங்களவைக்கு உறுப்பினர்களைத் தேர்ந்தெடுப்பதற்காக 1954ஆம் ஆண்டு நடைபெற்ற தேர்தல்கள் ஆகும்.

## தேர்தல்கள்
1954-ல் பல்வேறு மாநிலங்களிலிருந்து உறுப்பினர்களைத் தேர்ந்தெடுக்க தேர்தல் நடைபெற்றது. *பட்டியல் முழுமையடையவில்லை.*

### தேர்ந்தெடுக்கப்பட்ட உறுப்பினர்கள்
1954-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1952-ல் முடிவு செய்த அதிர்ஷ்டத்தால் 1952-54 க்கு உறுப்பினர்களாக உள்ளனர் மற்றும் பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1954ஆம் ஆண்டில் ஓய்வு பெற்றனர்.

மாநிலம் - உறுப்பினர் - கட்சி

## இடைத்தேர்தல்
கீழ்க்கண்ட இடைத்தேர்தல் 1954ஆம் ஆண்டு நடைபெற்றது.

# ஆந்திரா - பிவி குருமூர்த்தி - INC ( 15/02/1954 1956 வரையிலான காலம் )
# பம்பாய் - நாராயண் கே டகா - INC (elec 23/04/1954 காலம் வரை 1958 வரை)
# மேற்கு வங்காளம் - மிருகங்கா எம் சுர் - INC ( 13/09/1954 1960 வரையிலான காலம் )

## மேற்கோள்கள்

பகுப்பு:மாநிலங்களவைத் தேர்தல்கள்
மாநிலங்களவைத் தேர்தல்கள் 1955

**மாநிலங்களவைத் தேர்தல்கள் 1955** (*1955 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவைக்கு உறுப்பினர்களைத் தேர்ந்தெடுப்பதற்காக 1955ஆம் ஆண்டு பல்வேறு நாட்களில் நடைபெற்ற தேர்தல்களாகும்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.

### தேர்ந்தெடுக்கப்பட்ட உறுப்பினர்கள்
1955-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1955-1961 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1961 ஆம் ஆண்டில் ஓய்வு பெறுகின்றனர். *பட்டியல் முழுமையடையவில்லை.*

மாநிலம் - உறுப்பினர் - கட்சி

## இடைத்தேர்தல்
கீழ்க்கண்ட இடைத்தேர்தல் 1955ஆம் ஆண்டு நடைபெற்றது.

## மேற்கோள்கள்

 

பகுப்பு:மாநிலங்களவைத் தேர்தல்கள்
நத்தானியேல் எவெரெட் கிரீன்

**நத்தானியேல் எவெரெட் கிரீன்**  *(Nathaniel Everett Green)*  (21 ஆகத்து 1823 – 10 நவம்பர் 1899)  ஓர் ஆங்கிலேய ஓவியரும் கலையாசிரியரும் வானியலாளரும் ஆவார். இவர் நில இயற்கையையும் உருவக் காட்சிகளையும் தொழில்முறையில் வரைந்ததோடு, கோள்களின் ஓவியங்களை வரைந்து பெரும்புகழ் எய்தினார்.

இவர்  ஆணுடை வணிகரான பெஞ்சமின் கோல்டெர் கிரீனுக்கும்(1793–1865)  எவெரெட் எனப்பட்டஏலிசபெத் பெட்சிக்கும்(1795–1837) பிரிச்ட்டோலில் பிறந்தார்; இவர் 1859 இல் தன் சொந்தப் பயன்பாட்டுக்காக ஒரு தொலைநோக்கியைச் செய்த பிறகு  வானியலில் ஆர்வம் பூண்டார்.  இவர் 1877 இல் செவ்வாய்க் கோளின் ஓவியங்களை மென் எழுதுகோலால் வரைந்தார். இது பரவலாக அனைவராலும் அறியப்படலானது.  இவற்றை வரைந்து குறுகிய காலத்துக்குள், முதன்முதலாக செவ்வாய்க் கால்வாய்கள் ஒளியியல் பொய்த்தோற்றங்களே எனக் கருத்து தெரிவித்தார்.

இவர் 1880 இல் பால்மோரல் கோட்டைக்கு அழைகாப்பட்டார். அங்கே இவர் அரசி விக்டோரியா அடங்கலான அரசக் குடும்பத்தினருக்கு  ஓவியப் பயிற்சி அளித்தார்.

இவர் பிரித்தானிய வானியல் கழகத்தின் நிறுவன உறுப்பினர் ஆவார். இவர் 1897 இலும் 1898 இலும் அக்கழகத் தலைவராகவும் இருந்துள்ளார்.

இவர் 1847 இல் எலிசபெத் கோல்டை மணந்தார்.  இவர்களது மகளான அன்னா கோல்டு கிரீன்,  நில இயற்கை ஓவியரான இலாரன்சு ஜார்ஜ் பாம்போர்டை மணந்தார்.

இவர் 1847 இல் எலிசபெத் கோல்டை மணந்தார்.  இவர்களது மகளான அன்னா கோல்டு கிரீன்,  நில இயற்கை ஓவியரான இலாரன்சு ஜார்ஜ் பாம்போர்டை மணந்தார்.

## மேற்கோள்கள்

## வெளி இணைப்புகள்
*N.E. Green biography at BAA
*Description of the 1877 Mars opposition observation campaign 

### நினைவேந்தல்கள்
* MNRAS '''60''' (1900) 318
* Obs '''23''' (1900) 67

பகுப்பு:1823 பிறப்புகள்
பகுப்பு:1899  இறப்புகள்
பகுப்பு:பிரித்தானிய வானியலாளர்கள்
பகுப்பு:பிரித்தானிய ஓவியர்கள்
ஜோசப் கிராசுத்துவைட்

**ஜோசப் கிராசுத்துவைட்** *(Joseph Crosthwait)*முதல் அரசு வானியலாளரான ஜான் பிளேம்சுட்டிடுக்கு முதன்மை உதவியாளர் ஆவார் .

கும்பர்லாந்தைத் தாயகமாகக் கொண்ட கிராசுத்துவைட் 1798 இல் கிர்ரின்விச் அரசு வான்காணகத்துக்கு வந்தார். அங்கே இவர் 1719 இல் பிளேசுட்டீடு இறக்கும் வரை இருந்தார்.>  இவர் வித்வை மார்கரெட் பிளேம்சுட்டீடுடனும்  ஆபிரகாம் சார்ப்புடனும் இணைந்து  *Historia Coelestis Britannica*,  *Atlas Coelestis* ஆகிய பிளேம்சுட்டீடின் நூல்களின் பதிப்புப் பணிகளை  இறுதிசெய்தார்.

## மேற்கோள்கள்

பகுப்பு:பிரித்தானிய வானியலாளர்கள்
பகுப்பு:1681 பிறப்புகள்
சந்தௌசி

**சந்தௌசி** (**Chandausi**), வட இந்தியாவில் அமைந்த உத்தரப் பிரதேசம் மாநிலத்தில் உள்ள சம்பல் மாவட்டத்தின் நகரம் மற்றும் நகராட்சி ஆகும். இது மாவட்டத் தலைமையிடமான  சம்பல் நகரத்திலிருந்து தென்கிழக்கே 30 கிலோ மீட்டர் தொலைவிலும்மொராதாபாத்திலிருந்து 45 கிலோ மீட்டர் தொலைவிலும்; லக்னோவிற்கு வடமேற்கில் 362 கிலோ மீட்டர் தொலைவிலும்; தில்லியிலிருந்து 155 கிலோ மீட்டர் தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 25 வார்டுகளும், 20,726 வீடுகளும் கொண்ட சந்தௌசி நகரத்தின் மக்கள் தொகை 1,14,383 ஆகும். அதில் ஆண்கள்  மற்றும் பெண்கள்  ஆக உள்ளனர். பாலின விகிதம் 1000 ஆண்களுக்கு  898 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14,595 (13%) ஆகவுள்ளனர். இதன் சராசரி  எழுத்தறிவு 71% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 17,493 மற்றும் 16  ஆகவுள்ளனர். 

இதன் மக்கள் தொகையில் இந்துக்கள் 73.49%, இசுலாமியர் 25.71%, சீக்கியர்கள் 0.38%, கிறித்தவர்கள் 0.16%
மற்றும் பிறர் 0.25% ஆகவுள்ளனர்.
## போக்குவரத்து
### இரயில் நிலையம்
அலிகர்-பரேலி மற்றும் லக்னோ-மொராதாபாத்தை இணைக்கும் இருப்புப் பாதையில் சந்தௌசி இரயில் நிலையம் உள்ளது.

## தட்ப வெப்பம்
* கோடைக்கால வெப்பம்: 45.0&nbsp;°C (அதிகபட்சம்), 32.5&nbsp;°C (குறைந்தபட்சம்)
* குளிர்கால வெப்பம்: 28.5&nbsp;°C (அதிகபட்சம்), 1&nbsp;°C (குறைந்தபட்சம்)
* ஆண்டின் சராசரி மழைப் பொழிவு: 1143&nbsp;மில்லி மீட்டர்

## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
சம்பல் மாவட்டம்
குலதெய்வம்

link=//upload.wikimedia.org/wikipedia/commons/thumb/f/f7/Shri_Mangeshi_Temple%2C_Goa.jpg/220px-Shri_Mangeshi_Temple%2C_Goa.jpg|thumb| மங்கிரீஷ் அல்லது மங்குஷ் என்றும் பிரபலமாக அறியப்படும் ஸ்ரீ மங்கேஷ், கோவாவின் மிகவும் பிரபலமான கோயில்களில் ஒன்றின் முதன்மைக் கடவுளாக இருக்கிறார். ஸ்ரீ மங்கேஷ் உலகெங்கிலும் உள்ள மில்லியன் கணக்கான இந்து கௌட் சரஸ்வத் பிராமணர்களின் குலதெய்வமாக உள்ளார்.
***குலதெய்வம்***, ***குலதேவா*** அல்லது ***குலதேவி*** என்றும் அழைக்கப்படும், இந்து  மற்றும் ஜைன மதத்தில் மூதாதையர் வழிபாட்டு தெய்வமாகும். குல தெய்வம் பெரும்பாலும் ஒன்று அல்லது பல குடும்பங்கள், குலம், வம்சம், கோத்திரம் ஆகியவற்றில் பகிர்ந்து கொள்ளப்படுகிறது. இது இஷ்ட தெய்வம், மற்றும் கிராம காவல் தெய்வம் ஆகியவற்றிலிருந்து வேறுபட்டது.
## இதனையும் காண்க
* குல தெய்வ வழிபாடு

## மேற்கோள்கள்

பகுப்பு:இந்து சமய வழிபாடுகள் 

பகுப்பு:குலதெய்வக் கோயில்கள்
சம்பல் நகரம்

**சம்பல்** (**Sambhal**) , இந்தியாவின் உத்தரப் பிரதேசம் மாநிலத்தின் சம்பல் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். புது தில்லிக்கு கிழக்கே 165 கிலோ மீட்டர் தொலைவில் உள்ளது.மேலும் மாநிலத் தலைநகரான லக்னோவிற்க்கு வடகிழக்கில் சம்பல் நகரம் உள்ளது. இங்கு மன்னர் பாபர் நிறுவிய சாஹி ஜுமா பள்ளிவாசல் உள்ளது. 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி
வார்டுகளும்,  வீடுகளும் கொண்ட
நகரத்தின் மக்கள் தொகை  2,21,334 ஆகும். அதில் ஆண்கள்  116,008  மற்றும் பெண்கள் 105,326  ஆக உள்ளனர். பாலின விகிதம் 1000 ஆண்களுக்கு 936 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 34,279 ஆகவுள்ளனர். இதன் சராசரி  எழுத்தறிவு  49.51%  ஆகவுள்ளது. இதன் மக்கள் தொகையில் இந்துக்கள் 22.00%, இசுலாமியர் 77.67% மற்றும் பிறர் 0.23% ஆகவுள்ளனர்.
## [[இருப்புப் பாதை]]
சம்பல் ஹதிம் சராய் தொடருந்து நிலையம் தில்லி, லக்னோ, கான்பூர், அலகாபாத், அயோத்தி, வாரணாசி போன்ற நகரங்களுடன் இணைக்கிறது.
## பொருளாதாரம்
மெந்தால் எண்ணெய் இந்நகரத்தில் அதிக அளவில் உற்பத்தி செய்யப்பட்டு, ஏற்றுமதி செய்யப்படுகிறது.

## கல்வி
* மகாத்மா காந்தி நினைவு பட்டமேற்படிப்பு கல்லூரி 
* சம்பல் அரசுக் கல்லூரி 
* ஹக்கீம் ரியாஸ் யுனானி மருத்துவக் கல்லூரி மருத்துவமனை 
* இஸ்ரத் குழும கல்வி நிறுவனங்கள், சம்பல்
## இதனையும் காண்க
* சம்பல் பிரதேசம்

## மேற்கோள்கள்

பகுப்பு:சம்பல் மாவட்டம்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பனையபுரம் அதியமான்

**பனையபுரம் இரா. ப. அதியமான்**, தமிழ்நாட்டின் விழுப்புரம் மாவட்டம், விக்கிரவாண்டி வட்டம், விக்கிரவாண்டி ஊராட்சி ஒன்றியத்தில் உள்ள பனையபுரம் கிராமத்தைச் சேர்ந்த புலவர் இராம. பழனிச்சாமி - ருக்மணி அம்மாள் தம்பதியருக்கு அக்டோபர் 4, 1958 ஆம் ஆண்டு பிறந்தார். சென்னை மாவட்ட மத்தியக் கூட்டுறவு வங்கியின் பொது மேலாளாராக பணியாற்றிய அதியமான், 2016-ஆம் ஆண்டில் ஓய்வு பெற்றார். இவர் எழுத்தாளர், பத்திரிக்கையாளர், சமூகம் மற்றும் பகுதி நேர வானொலி செய்தி வாசிப்பாளர் எனப்பன்முகத் தன்மை கொண்டவர்.

## படைப்புகள்
### நூல்கள்
பனையபுரம் அதியமானின் படைப்புகளில் திருத்தலங்களுக்கான வரலாற்றுச் சான்றுகள், கல்வெட்டுக் குறிப்புகள், கட்டடக் கலை மற்றும் சிற்பக் கலைகளின் சிறப்புகளைக் கூறும். இவர் இயற்றிய ஆன்மீக நூல்கள் பின்வருமாறு:
# சேய்த் தொண்டர்கள் (முருகனடியார்கள் வரலாறு - நூல்) 
# அயல்நாடுகளில் அற்புத ஆலயங்கள்
# ஒப்பற்ற வாழ்வு தரும் உன்னத ஆலயங்கள்  
# தெய்வமணம் கமழும் திருத்தலங்கள்
# திருப்பம் தரும் திருக்கோயில்கள்
# அறிய வேண்டிய அபூர்வ கோயில்கள்
# திருவான்மியூர் அருள்மிகு மருந்தீஸ்வரர் திருக்கோயில் தலவரலாறு

### கட்டுரைகள்
ஆனந்த விகடன் வார இதழ் இதழில், இவரது 10 ஆன்மீகக் கட்டுரைகள் வெளிவந்துள்ளது.

## பனையபுரம் பனங்காட்டீஸ்வரர் கோயில்

2013 ஆம் ஆண்டில் பனையபுரம் வழியாக விக்கிரவாண்டி - தஞ்சாவூரை இணைக்கும் தேசிய நெடுஞ்சாலை எண் 45 சி-ஐ விரிவாக்கம் செய்த போது, பனங்காட்டீஸ்வரர் கோயிலை அகற்றிட அரசு முனைந்தது. பனையபுரம் அதியமான் சிவ பக்தர்கள், பத்திரிக்கையாளர்கள், தொல்லியல் அறிஞர்கள், அரசியல் பிரமுகர்கள் மற்றும் ஊர்மக்கள் அனைவரையும் ஒருங்கிணைத்து அறவழியில் போராடி, பனங்காட்டீஸ்வரர் கோயிலை நெடுஞ்சாலைத் துறையால் இடிக்கப்படாமல் பாதுகாத்தார்.

## மேற்கோள்கள்

பகுப்பு:தமிழக எழுத்தாளர்கள்
பகுப்பு:விழுப்புரம் மாவட்ட மக்கள்
பகுப்பு:வாழும் மக்கள்
பகுப்பு:1958 பிறப்புகள்
பகுப்பு:தமிழ் எழுத்தாளர்கள்
பகுப்பு:வலைப்பதிவாளர்கள்
சிறுநீரக உணவு

**சிறுநீரக உணவு** (*Renal diet*) என்பது நாள்பட்ட சிறுநீரக நோயால் பாதிக்கப்பட்டவர்கள் அல்லது கூழ்மப்பிரிகை  செய்து கொள்ளும் நபர்களின் உடலில் உடல் திரவங்கள், மின்பகுளிகள் மற்றும் தாதுக்களின் அளவை சமநிலையில் வைத்திருப்பதை நோக்கமாகக் கொண்ட ஓர் உணவாகும்.  திரவம்  உட்கொள்ளலில் கட்டுப்பாடு , புரதம் மற்றும் சோடியம், பாசுபரசு மற்றும் பொட்டாசியம் உள்ளிட்ட மின்பகுளிகளின் கட்டுப்பாடு ஆகியவை இந்த உணவு மாற்றங்களில் அடங்கும்.   விரும்பத்தகாத வகையில் ஒரு நபருக்கு உடல் எடை குறைந்தால், கலோரிகளும் கூடுதலாக வழங்கப்படலாம். 

சிறுநீரக உணவானது உடலுக்குள் கழிவுப் பொருட்கள் குவிவதைக் கட்டுப்படுத்தவும், சிறுநீரகங்களில் ஏற்படும் அழுத்தத்தைக் குறைக்கவும், இரத்த அழுத்தத்தைக் குறைக்கவும், இதயம் மற்றும் நுரையீரலைச் சுற்றி திரவம் உருவாகும் அபாயத்தைக் குறைக்கவும் உதவும்.     பாசுபரசு கட்டுப்பாடு எலும்பு ஆரோக்கியத்தை பராமரிக்க உதவும், ஏனெனில் இரத்தத்தில் பாசுபரசு குவிவதால், எலும்புகளில் இருந்து கால்சியம் வெளியேறி, எலும்பு முறிவு அபாயம் அதிகரிக்கும்.  சிறுநீரக உணவை எடுத்துக் கொள்வதால் இருதய சிக்கல்கள் மற்றும் இறப்பு குறைதல்  ஆகியவற்றை ஆதரிக்கும் சான்றுகள் குறைவாகவே உள்ளன, ஆனால் இந்த உணவுத் திட்டம் ஆரோக்கியம் தொடர்பான வாழ்க்கைத் தரத்தையும் மதிப்பிடப்பட்ட சிறுநீர்க்குழல்  வடிகட்டுதல் வீதத்தையும் ஊனீர் புரதம்  மற்றும் ஊனீர் கொழுப்பு  அளவையும் குறைக்கும். 

சிறுநீரக உணவின் கட்டுப்பாடு நோயாளியின் சிறுநீரக நோயின் தீவிரத்தைப் பொறுத்து அமையும். எனவே உணவு நிபுணரின் ஆலோசனையுடன் உணவை மேற்கொள்ள வேண்டும்.  

நீரிழிவு மற்றும் செரிமான மற்றும் சிறுநீரக நோய்களுக்கான தேசிய நிறுவனத்தின் அறிக்கையின்  படி, அனைத்து சிறுநீரக  நோயாளிகளும் சோடியத்தின்  நுகர்வை குறைக்க வேண்டும், உயர்தர புரதத்தின் சிறிய பகுதிகளை சாப்பிட வேண்டும். இதயத்திற்கு ஆரோக்கியமான உணவுகளை (குறைந்த கொழுப்பு புரதங்கள், பழங்கள், காய்கறிகள் மற்றும் பருப்பு வகைகள் போன்றவை) தேர்ந்தெடுக்க வேண்டும். இதனால் தமனிகளில் கொழுப்பு படிவதைத் தவிர்க்க இயலும்.  மிகவும் கடுமையான நோய் மற்றும் சமரசம் செய்யப்பட்ட சிறுநீரக செயல்பாடு உள்ள நோயாளிகள் பாசுபரசு மற்றும் பொட்டாசியம் நுகர்வை  குறைக்க வேண்டும்.  மேம்பட்ட சிறுநீரக நோயால் பாதிக்கப்பட்ட நபர்கள் உணவு அல்லது கூடுதல் சிறப்புணவு மூலம் இரும்பு உட்கொள்ளலை அதிகரிக்க வேண்டும். 

அதிக நீர்ச்சத்து உள்ள உணவுகள், ஆரஞ்சு மற்றும் ஆரஞ்சு பழச்சாறு, தேன் சுரப்பிகள், கிவி பழங்கள், திராட்சைகள் அல்லது பிற உலர்ந்த பழங்கள், வாழைப்பழங்கள், பாகற்காய், தேன்பழம், கொடிமுந்திரி,  அசுபாரகசு, வெண்ணெய், உருளைக்கிழங்கு, தக்காளி,  பூசணி, வெண்ணெய், மற்றும் சமைத்த கீரை ஆகியவை பெரும்பாலும் சிறுநீரக உணவில் குறைவாக இருக்க வேண்டும் அல்லது தவிர்க்கப்பட வேண்டும்.   .  

நீரிழிவு போன்ற இணை நோய்  நிலைமைகளில் உள்ள நோயாளிகள் அந்த நிலைமைகளின் தேவைகளை ஒரே நேரத்தில் பூர்த்தி செய்ய தங்கள் உணவுகளை மேலும் மாற்ற வேண்டியிருக்கும். 

## மேற்கோள்கள்


பகுப்பு:உடல்நலம்
கௌசல் யாதவ்

**கௌசல் யாதவ்** (*Kaushal Yadav*) என்பவர் இந்தியத் தரைப்படையின், 9வது படை அணியின் தளபதியாக இருந்தவர் ஆவார். இவர் 1999ல் இந்தியாவுக்கும் பாக்கித்தானுக்கும் இடையே நடந்த கார்கில் போரில் போராடினார். இந்தியாவின் மூன்றாவது உயரிய வீர விருதான வீர் சக்ரா விருது இவருக்கு இவரது வீரமரணத்திற்குப் பின் வழங்கப்பட்டது.

## மேற்கோள்கள்

பகுப்பு:சத்தீசுகர் நபர்கள்
எஸ். வி. இரமணன்

**சு. வெ. ரமணன்**, (*SV Ramanan*) தமிழ்த் திரைப்பட இசையமைப்பாளர், இயக்குநர், தயாரிப்பாளர் ஆவார். இவர் பிரபல தமிழ்த் திரைப்பட இயக்குநரும், தயாரிப்பாளருமான கே. சுப்பிரமணியம்-மீனாட்சி தம்பதியரின்  மகனும், பரத நாட்டியக் கலைஞர் பத்மா சுப்பிரமணியத்தின் உடன் பிறந்தவரும் ஆவார். இவரது சிற்றனை திரைப்பட நாயகி எஸ். டி. சுப்புலட்சுமி ஆவார். இசையமைப்பாளர் அனிருத் இரமணனின் பேரன் ஆவார்.

மேடை நாடகங்களில் நடித்து வந்த எஸ். வி. இரமணன் தூர்தர்ஷன் தொலைக்காட்சியில் ஒளிபரப்பான பல நாடகங்களையும், ஆவணப்படங்களையும் இயக்கியுள்ளார். அனைத்திந்திய வானொலியில் ஒலிபரப்பான விளம்பர படங்களுக்கு பின்னணி குரல் கொடுத்துள்ளார். 1983-ல் ஒய். ஜி. மகேந்திரன், சுஹாசினி நடிப்பில் வெளியான உருவங்கள் மாறலாம் எனும் திரைப்படத்தை இயக்கி, இசை அமைத்துள்ளார். 1966-ல் ஜெயகாந்தன் திரைக்கதை, இயக்கத்தில் வெளியான யாருக்காக அழுதான் திரைப்படத்திற்கு இசையமைத்திருந்தார்.

## மறைவு
சென்னை இராஜா அண்ணாமலைபுரத்தில் உள்ள வீட்டில், இரமணன் தமது 87-வது அகவையில் உடல்நலக் குறைவால் மறைந்தார்.

## மேற்கோள்கள்

பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:சென்னை மக்கள்
பகுப்பு:2022 இறப்புகள்
எசு. அப்துல் நசீர்

நீதிபதி **சை. அப்துல் நசீர்** (*Syed Abdul Nazeer*; பிறப்பு: சனவரி 5, 1958, மூதபித்ரிக்கு அருகிலுள்ள பெலுவாயில்) என்பவர் ஆந்திரப் பிரதேசத்தின் தற்போதைய ஆளுநர் ஆவார். இவர் இந்திய உச்ச நீதிமன்றத்தின் முன்னாள் நீதிபதி ஆவார். இவர் கர்நாடக உயர்நீதிமன்றத்தின் முன்னாள் நீதிபதி ஆவார்.

## வாழ்க்கை & கல்வி

அப்துல் நசீர் கர்நாடகாவின் கடலோர கர்நாடகாவின் கனரா பகுதியைச் சேர்ந்த ஒரு முசுலீம் குடும்பத்தில் பிறந்தார். இவருடைய தந்தை பகிர் சாஹேபின் ஆவார். இவருக்கு ஐந்து உடன்பிறப்புகள் உள்ளனர். இவர் பெலுவாய் மற்றும் மூதபித்ரியில் வளர்ந்தார். மூதபித்ரி மகாவீர கல்லூரியில் இளநிலை வணிகவியல் பட்டப்படிப்பை முடித்தார். பின்னர் மங்களூருவில் உள்ள கோடியல்பைலில் உள்ள எசு. டி. எம். சட்டக் கல்லூரியில் (முன்னர் " ஸ்ரீ தர்மசாதலா மஞ்சுநாதேசுவரா சட்டக் கல்லூரி" என்று அறியப்பட்டது) சட்டப் பட்டம் பெற்றார்

## நீதிபதியாக

சட்டப் பட்டம் பெற்ற பிறகு, நசீர் 1983-ல் வழக்கறிஞராகப் பதிவு செய்து பெங்களூருவில் உள்ள கர்நாடக உயர் நீதிமன்றத்தில் பயிற்சி பெற்றார். மே 2003-ல், கர்நாடக உயர் நீதிமன்றத்தின் கூடுதல் நீதிபதியாக நசீர் நியமிக்கப்பட்டார். பின்னர் இதே உயர்நீதிமன்றத்தின் நிரந்தர நீதிபதியாக நியமிக்கப்பட்டார். பிப்ரவரி 2017-ல், கர்நாடக உயர் நீதிமன்றத்தின் நீதிபதியாகப் பணியாற்றியபோது, நசீர் இந்திய உச்ச நீதிமன்ற நீதிபதியாகப் பதவி உயர்வு பெற்றார். உயர் நீதிமன்றங்களின் தலைமை நீதிபதியாக இல்லாமல், இப்பதவிக்கு நேரடியாகப் பதவி உயர்வு பெற்ற மூன்றாவது நீதிபதி இவராவார்.

## உச்சநீதிமன்ற நீதிபதியாக

2017ஆம் ஆண்டு பிப்ரவரியில் உச்சநீதிமன்ற நீதிபதியாகப் பதவியேற்ற நசீர், 2017ஆம் ஆண்டு சர்ச்சைக்குரிய முத்தலாக் வழக்கினை விசாரித்த ஒரே இசுலாமிய நீதிபதியாக அப்துல் நசீர் இருந்தார். இசுலாமியச் சட்ட முறைமையின் கீழ் முத்தலாக் (தலாக்-இ-பித்தாத்) நடைமுறைக்குச் செல்லுபடியாகும் என்பதை நீதிபதி நசீரும் மற்ற ஒரு நீதிபதியும் உறுதி செய்த போதிலும், 3:2 பெரும்பான்மையால் இருக்கையால் தடைசெய்யப்பட்டது. இசுலாமிய சமூகத்தில் திருமணம் மற்றும் விவாகரத்து தொடர்பான சட்டத்தை 6 மாதங்களில் கொண்டு வர மத்திய அரசு முடிவு செய்திருந்தது. முத்தலாக் தொடர்பாக அரசு சட்டம் இயற்றும் வரை, கணவர்கள் மனைவிக்கு முத்தலாக் கூறுவதற்குத் தடை விதிக்கப்படும் என நீதிமன்றம் கூறியிருந்தது.

அயோத்தி சிக்கலுக்கு 2019ஆம் ஆண்டு உச்ச நீதிமன்றத்தின் வரலாற்றுச் சிறப்புமிக்க தீர்ப்பின் 5 நீதிபதிகள் அமர்வில் இவரும் ஒருவர் ஆவார். இதில் இவர் இந்தியத் தொல்லியல் ஆய்வக அறிக்கையை உறுதிப்படுத்தினார். இதில் சர்ச்சைக்குரிய பகுதியில் ஒரு இந்து அமைப்பு உள்ளது. இவர் இராமர் கோயிலுக்கு ஆதரவாகத் தீர்ப்பை வழங்கினார். இதனால் பல ஆண்டுகளாக நீடித்த தகராறு 5-0 தீர்ப்புடன் முடிவுக்கு வந்தது.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:ஆந்திரப் பிரதேச ஆளுநர்கள்
பகுப்பு:இந்திய உச்ச நீதிமன்ற நீதிபதிகள்
பகுப்பு:தட்சிண கன்னட மாவட்ட மக்கள்
பகுப்பு:கருநாடக உயர் நீதிமன்ற நீதிபதிகள்
பெலுவை

**பெலுவை** (*Beluvai*) என்பது இந்தியாவின் தென் மாநிலமான கர்நாடகாவில் உள்ள ஒரு கிராமம் ஆகும். இது தெற்கு கன்னட மாவட்டத்தில் உள்ள மூதபித்ரி வட்டத்தில் அமைந்துள்ளது. இது சுமார் மங்களூர் நகரின் வடகிழக்கில் 42 கி.மீ. தொலைவில் அமைந்துள்ளது.

## மக்கள்தொகை
2011ஆம் ஆண்டு இந்திய மக்கள் தொகைக் கணக்கெடுப்பின்படி, பெலுவையில் 5042 ஆண்கள் 5178 பெண்கள் என மொத்தம் 10220 பேர் வாழ்கின்றனர்.

## சிறப்பு
இந்திய உச்சநீதிமன்றத்தின் தற்போதைய நீதிபதியான எசு. அப்துல் நசீர் பிறந்த ஊர் இதுவாகும்.

## மேலும் பார்க்கவும்
* தெற்கு கன்னட மாவட்டம்
* கர்நாடகாவின் மாவட்டங்கள்

## மேற்கோள்கள்

## வெளி இணைப்புகள்

* http://dk.nic.in/

பகுப்பு:Coordinates on Wikidata
பகுப்பு:கருநாடக மாநிலத்திலுள்ள ஊர்களும் நகரங்களும்
ஜான் பிர்டு

** ஜான் பிர்டு**  *(John Bird)* (1709–1776) ஒரு பிரித்தானியக் கணிதவியல் கருவி புனைவாளர் ஆவ்வார்.  இவர் பீழ்சப் ஆக்லாந்தில் பிறந்தார்.  இவர் 1740 இல் இலண்டனுக்கு வந்தார்.  அங்கு இவர் ஜொனாதன் சிசன் குழுமம், ஜார்ஜ் கிரகாம் கடிகாரக் குழுமம் ஆகிய குழுமங்களில் பணிபுரிந்தார்.இவர் 1745 க்குள் சுட்டிராண்டில் தனியாக வணிகத்தில் ஈடுபடலானார்.  இவர் 8 அடி வெண்கலக் கோண அளவியைக் கிரீன்விச் அரசு வான்காணகத்துக்காகச் செய்யும்படி பணிக்கப்பட்டார். இது 1750 பிப்ரவரி 16 அன்று  நிறுவப்பட்டது. இது இன்றும் பேணிக் காக்கப்படுகிறது. விரைவில் இதன் மறுபடிகள் பிரான்சு, இசுபெயின், உருசியா ஆகிய நாடுகளுக்காகச் செய்யப்பட்டது.

புவி நெட்டாங்கு ஆணையர்கள் பிர்டுக்கு 500 பவுண்டுகள்(பெருநிதி) தந்து தரமான கருவிகளோடு ஜேம்சு பிராடுலியையும் உதவிக்கு அனுப்பி 7 ஆண்டுகளுக்குள் அவரது முறைகளையும் உள்ளடக்கிய எழுத்துப்பணியைத் தொடங்குமாறு வேண்டினர். இதற்கான உறுதியாவணத்தையும் பிர்டிடம் இருந்து பெற்றுக் கொண்டனர்.  இது பிர்டு  * கணிதக் கருவிகளைப் பகுத்திடும் முறை* (1767), * மூரல் கோண அளவிகளைக் கட்டியமைக்கும் முறை* (1768) எனும் இரண்டு நூல்களை எழுத வித்திட்டது. இந்த நூல்கள் இரண்டுக்கும் அரசு வானியலாளர் நெவில் மாசுக்கெலைன் முகவுரை எழுதியுள்ளார். நாடாளுமன்றக் கட்டிடம் 1834 இல் எரிந்ததும் , பிர்டு 1758 இலும் 1760 இலும் நிறுவிய செந்தர இருமுழப் (கஜப்) படிமங்களும் அழிந்தன.

பிர்டும் அவரது ஆய்வுறுப்பினர்களான கவுன்ட்டி தர்காமும் கணிதவியலாளரான வில்லியம் எமர்சனும் தாமசு பிஞ்சன் இயற்றிய மேசனும் திக்சனும் எனும் புதினத்தில் தோன்றுகின்றனர்.

## மேற்கோள்கள்

## மேலும் படிக்க

## வெளி இணைப்புகள்
* Biography on South Seas Companion
* https://web.archive.org/web/20040317000544/http://albinoni.brera.unimi.it/HEAVENS/MUSEO/Schede/app1.html

பகுப்பு:1709 பிறப்புகள்
பகுப்பு:1776 இறப்புகள்
பகுப்பு:பிரித்தானிய வானியலாளர்கள்
மலாயா டாலர்

**மலாயா டாலர்** (ஆங்கிலம்: *Malayan Dollar*; மலாய் மொழி: *Dolar Malaya*; ஜாவி: رڠڬيت) என்பது 1939-ஆம் ஆண்டில் இருந்து 1953-ஆம் ஆண்டு வரை மலாயா மற்றும் புரூணை பிரித்தானிய காலனி நாடுகளில் பயன்பாட்டு பணத் தாள் (*Currency*) ஆகும்.

1939-ஆம் ஆண்டில் நீரிணை டாலருக்கு பதிலாக, இந்தப் பணத்தாள் அறிமுகம் செய்யப்பட்டது. ஒரு மலாயா டாலர் என்பது 2 சில்லிங் (*Shilling*); 4 பென்சு (*Pence*); (60 மலாயா டாலர்கள் = 7 பிரித்தானிய பவுன்கள் (*Pound*)   
## வரலாறு

1939-ஆம் ஆண்டில் மலாயாவின் நாணய ஆணையர் வாரியத்தால் (*Board of Commissioners of Currency, Malaya*) மலாயா டாலர் வெளியிடப்பட்டது. இந்தப் பணத்தாள்களின் புழக்கம் ஜப்பானிய ஆக்கிரமிப்பின் போது (1942-1945) தடைப்பட்டது. 

ஜப்பானியரின் நிர்வாகத்தின் போது மலாயா டாலர் மதிப்பற்றதாக அறிவிக்கப்பட்டது. அந்த இடைவெளிக் காலத்தில், ஜப்பானியர்கள் அவர்களின் சொந்த வாழைமரப் பணத்தாள்களப் புழக்கத்திற்கு விட்டார்கள்.

1952 ஆம் ஆண்டில், மலாயாவின் நாணய ஆணையர் வாரியம் என்பது மலாயா மற்றும் பிரித்தானிய போர்னியோ நாணய ஆணையம் (*Board of Commissioners of Currency, Malaya and British Borneo*) என்று பெயரிடப்பட்டது. இந்த வாரியம் 1953-இல் பணத்தாள்களை வெளியிடத் தொடங்கியது.

### வெளியிடப்பட்ட பணத்தாள்கள்

மலாயா டாலர் பணத்தாள்கள் இங்கிலாந்து லண்டன் நகரில் அச்சிடப்பட்டன. 1940-ஆம் ஆண்டில், 1, 5 மற்றும் 10 மதிப்புள்ள மலாயா டாலர் பணத்தாள்கள் புழக்கத்திற்காக அச்சிடப்பட்டன.

27,000,000 ஒரு டாலர் பணத்தாள்கள் மற்றும் 5,600,000 ஐந்து டாலர் நோட்டுகள் ஜப்பானிய படையெடுப்பிற்கு முன் இங்கிலாந்தில் இருந்து மலாயாவிற்கு அனுப்பப்பட்டன. அவற்றில் 25,800,000 ஒரு டாலர் பணத்தாள்களும் 5,000,000 ஐந்து டாலர் பணத்தாள்களும் வந்து சேர்ந்தன.

எஞ்சியவற்றில், 700,000 ஒரு டாலர் பணத்தாள்களும் 500,000 ஐந்து டாலர் பணத்தாள்களும்; ஏற்றி வந்த எஸ்.எஸ். ஆத்தோமேடான் (*SS Automedon*) எனும் பிரித்தானியக் கப்பலோடு கடலில் மூழ்கிவிட்டன. 

### கடலில் மூழ்கிய பணத்தாள்கள்

1940 நவம்பர் 11-ஆம் தேதி, இந்தியப் பெருங்கடலில் ஜெர்மனியின் அட்லாண்டிஸ் (*Atlantis*) எனும் போர்க் கப்பலால் எஸ்.எஸ். ஆத்தோமேடான் கப்பல் மூழ்கடிக்கப்பட்டது.

அதே 1940 நவம்பர் மாதம் எஸ்.எஸ். இயூமனஸ் (*SS Eumanes*) எனும் மற்றொரு பிரித்தானியக் கப்பல் கடலில் மூழ்கியதால் 500,000 ஒரு டாலர் பணத்தாள்களும் 100,000 ஐந்து டாலர் பணத்தாள்களும் கடலில் மூழ்கிவிட்டன.

## காட்சியகம்

File:Malayan Dollar note, 50 cent, Obverse.jpg
File:Malayan Dollar note, 50 cent, Reverse.jpg
File:Malayan Dollar note, 20 cent, Obverse.jpg
File:Malayan Dollar note, 20 cent, Reverse.jpg


## மேற்கோள்கள்

## மேலும் காண்க
* Pick, Albert (1996). Standard Catalog of World Paper Money: General Issues to 1960. Colin R. Bruce II and Neil Shafer (editors) (8th ed.). Krause Publications. ISBN 0-87341-469-1.
* Krause, Chester L.; Clifford Mishler (2003). 2004 Standard Catalog of World Coins: 1901–Present. Colin R. Bruce II (senior editor) (31st ed.). Krause Publications. ISBN 0873495934.

பகுப்பு:நாணயங்கள்
பகுப்பு:மலேசியப் பொருளாதாரம்
சீதாபூர்

**சீதாப்பூர்** (**Sitapur**), வட இந்தியாவில் உள்ள உத்தரப் பிரதேசம் மாநிலத்தின் சீதாப்பூர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். மாநிலத் தலைநகரான லக்னோவிற்கு வடக்கே 88 கிலோ மீட்டர் தொலைவில் சீதாபூர் நகரம் உள்ளது. 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி
வார்டுகளும்,  வீடுகளும் கொண்ட
நகரத்தின் மக்கள் தொகை  177,234 ஆகும். அதில் ஆண்கள்  92,696 மற்றும் பெண்கள் 84,538 ஆக உள்ளனர். பாலின விகிதம் 1000 ஆண்களுக்கு  912	 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 19,794 ஆகவுள்ளனர். இதன் சராசரி  எழுத்தறிவு 80.57%	 ஆகவுள்ளது. இதன் மக்கள் தொகையில் இந்துக்கள் 71.21%, இசுலாமியர் 27.66%, 
சீக்கியர்கள் 0.42%, கிறித்தவர்கள் 0.28 % மற்றும் பிறர் 0.43% ஆகவுள்ளனர்.
## போக்குவரத்து
### [[இருப்புப் பாதை]]கள்
சீதாபூர் இரண்டு இரயில் நிலையங்களைக் கொண்டது. ஒன்று சீதாப்பூர் கண்டோன்மெண்ட் இரயில் நிலையம். மற்றொன்று சீதாப்பூர் சந்திப்பு இரயில் நிலையம் ஆகும். லக்னோ, கரக்பூர், மொராதாபாத் போன்ற நகரங்களுடன் இருப்புப் பாதை மூலம் இணைக்கப்பட்டுள்ளது. 
### சாலைப்போக்குவரத்து
லக்னோ-புது தில்லியை இணைக்கும் தேசிய நெடுஞ்சாலை எண் 24 மற்றும் 30 சீதாப்பூர் நகரம் வழியாகச் செல்கிறது.
 
## குறிப்பிடத்தக்கவர்கள்
* இறப்பிற்கு பிறகு பரம் வீர் சக்கரம் விருது பெற்ற கேப்டன் மனோஜ் குமார் பாண்டே சீதாப்பூர் நகரத்தைச் சேர்ந்தவர்.

## மேற்கோள்கள்

## வெளி இணைப்புகள்

* NIC Website
* Sitapur travel guide

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
சீதாப்பூர் மாவட்டம்
சகஸ்வான்

**சகஸ்வான்** (**Sahaswan**) வட இந்தியாவில் அமைந்த உத்தரப் பிரதேசம் மாநிலத்தில் மேற்கே உள்ள பதாயூன் மாவட்டத்தில் உள்ள நகராட்சி ஆகும். இது மாவட்டத் தலைமையிடமான பதாவுன் நகரத்திலிருந்து 40 கிலோ மீட்டர் தொலைவிலும்;  மாநிலத் தலைநகரான லக்னோவிற்கு  வடமேற்கே 291 கிலோ மீட்டர் தொலைவிலும் உள்ளது. 
## பெயர்க் காரணம்
மகிழ்மதியை தலைநகராகக் கொண்டு  ஆண்ட ஆயிரம் கைகள் படைத்த கார்த்தவீரிய அருச்சுனன் பெயரால் இந்நகரத்தின் பெயர் ஆயிற்று.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 25 வார்டுகளும், 11,094 வீடுகளும் கொண்ட சகஸ்வான் நகரத்தின் மக்கள் தொகை 66,204 ஆகும். அதில் ஆண்கள் 34,467  மற்றும் பெண்கள்  31,737 ஆக உள்ளனர். பாலின விகிதம் 1000 ஆண்களுக்கு  921  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10984 (16.59%) ஆகவுள்ளனர். இதன் சராசரி  எழுத்தறிவு 39.61% ஆகவுள்ளது. இதன் மக்கள் தொகையில் இந்துக்கள் 30.98%, இசுலாமியர் 68.50% மற்றும் பிறர் 0.09% ஆகவுள்ளனர்.
## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பதாயூன் மாவட்டம்
மைக்கேல் வில்லியம் ஓவந்தேன்

பேரா **மைக்கேல் வில்லியம் ஓவந்தேன்** *(Michael William Ovenden)*  (1926 &ndash; 1987) ஒரு பிரித்தானிய வானியலாளரும் அரசு வானியல் கழக ஆய்வுறுப்பினரும் எடின்பர்கு அரசு கழக ஆய்வுறுப்பினரும்  கிளாசுக்கோ வானியல் கழகத்தின் தலைவரும் பிரித்தனியக் கொலம்பியா பல்கலைக்கழக வானியல் பேராசிரியரும் ஆவார்.

## வாழ்க்கை
இவர் இலண்டனுக்கு வடக்கில் உள்ள முசுவெல் கில்லில் 1926, மே, 21 இல் பிறந்தார். இவர் தன் இளவல் பட்டத்தை இலண்டன் அரசி மேரி கல்லூரியில் 1947 இல் பெற்றார். இவர் கேம்பிரிட்ஜ் பல்கலைக்கழகத்தில் சேர்ந்து தன் முதுகலைப் பட்டத்தைப் பெற்றார்.

இவர் 1953 இல் கிளாசுக்கோ பல்கலைக்கழகத்தில் விரிவுரையாளராகச் சேர்ந்து வானியலில் விரிவுரையாற்றி வந்தார். இவர் 1964 இல் அங்கே முதுநிலை விரிவுரையாளரானார்.

இவர் 1964 இல் எடின்பர்கு அரசு வானியல் கழக ஆய்வுறுப்பினர் ஆனார். இவரது பரிந்துரையாளர்கள் பீட்டர் ஆலன் சுவீட், எர்மன் பிரக், உகு எர்னெசுட்டு பட்லர், பீட்டர் பெல்ஜெட் ஆகியோர் ஆவர்.

இவர் 1966 இல் பிரித்தானியக் கொலம்பியா பல்கலைக்கழகத்தில் பேராசிரியராகச் சேர கனடாவுக்குப் புலம்பெயர்ந்தார்.

இவர் 1985 இல் உடல்நலிவால்ஓய்வு பெற்று, கனடா, வாங்கூவரில் 1987 மார்ச்சு 15 இல் மாரடைப்பால் இறந்தார்.

## வெளியீடுகள்

**அண்மை அறிவியல் வளர்ச்சிகள்* (1952)
**சூரிய ஈர்ப்புப் புலத்தால் ஓளி விலகுதல்* (1952)
**விண்மீன்களை நோக்குதல்* (1957)
**செயற்கைக் கோள்கள்* (1960)
**புடவியில் உயிரினம்* (1962)
**துணைக்கோள் கவர்கைச் சிக்கல் குறித்து* (1975) ஜான் பைலுடன் இணைந்து

## மேற்கோள்கள்

பகுப்பு:1926 பிறப்புகள்
பகுப்பு:1987 இறப்புகள்
பகுப்பு:பிரித்தானிய வானியலாளர்கள்
உன்னாவ்

**உன்னாவ்** (**Unnao**), வட இந்தியாவில் உள்ள உத்தரப் பிரதேசம் மாநிலத்தின் நடுவில் உள்ள உன்னாவ் மாவட்டத்தின் நிர்வாகத் தலைமையிட நகரமும், நகராட்சியுமாகும். இது லக்னோ மற்றும் கான்பூர் நகரங்களுக்கு நடுவில் அமைந்துள்ளது. இது லக்னோவிலிருந்து 65.6 கிலோ மீட்டர் தொலைவிலும்; கான்பூரிலிருந்து 21 கிலோ மீட்டர் தொலைவிலும் உள்ளது.

உன்னாவ் நகரம் தோல் பதனிடுதல் தொழிற்சாலை, கொசுவலை தயாரிப்பு தொழிற்சாலைகள் மற்றும்  சித்திரத்தையல் எனும் **சர்தோசி** வேலைப்பாடுகளுக்கு பெயர் பெற்றது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 29 வார்டுகளும், 33,273  வீடுகளும் கொண்ட உன்னாவ் நகரத்தின் மக்கள் தொகை 177,658 ஆகும். அதில் ஆண்கள்  93,021  மற்றும் பெண்கள் 84,637  ஆக உள்ளனர். பாலின விகிதம் 1000 ஆண்களுக்கு  910 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்   19,980 (11%)ஆகவுள்ளனர். இதன் சராசரி  எழுத்தறிவு 81.7% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 24,263 மற்றும் 172	ஆகவுள்ளனர். இதன் மக்கள் தொகையில் இந்துக்கள் 73.55%, இசுலாமியர் 25.75,  சீக்கியர்கள் 0.29% மற்றும் பிறர் 0.23% ஆகவுள்ளனர்.
## போக்குவரத்து
### [[தொடருந்து நிலையம்]]
 
உன்னாவ் தொடருந்து நிலையம் லக்னோ-கான்பூர் இருப்புப் பாதை வழித்தடத்தில் உள்ளது. உன்னாவ் இரயில் நிலையம் கோரக்பூர், லக்னோ, கான்பூர், அகமதாபாத், போபால், நாக்பூர், சென்னை, பாலக்காடு, புவனேஸ்வர், மும்பை, பாட்னா, சூரத் உஜ்ஜைன் போன்ற நகரங்களுடன் இணைக்கிறது.

### சாலைப்போக்குரவரத்து
 

தேசிய நெடுஞ்சாலை 25 மற்றும் மாநில நெடுஞ்சாலை எண் 78 உன்னாவ் நகரம் வழியாகச் செல்கிறது.
### வானூர்தி நிலையம்
இதன் அருகமைந்த வானூர்தி நிலையம் கான்பூர் வானூர்தி நிலையம் 25 கிலோ மீட்டர் தொலைவிலும்; லக்னோ வானூர்தி நிலையம் 50 கிலோ மீட்டர் தொலைவிலும் உள்ளது. 
### தட்ப வெப்பம்

## மேற்கோள்கள்
1.https://timesofindia.indiatimes.com/city/lucknow/up-now-home-to-8-ramsar-wetlands/articleshow/79253169.cms

## வெளி இணைப்புகள்
* 
*The Local City Guide Of Unnao 
* Local News Of Unnao

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:உன்னாவு மாவட்டம்
ஜேம்சு கார்ப்பென்ட்டர்

**சேமுசு கார்ப்பென்றர்** *(James Carpenter)* (1840&ndash;1899)  ஒரு பிரித்தானிய வானியலாளர் ஆவார். இவர் கிரீன்விச்சில் இருந்த அரசு  வான்காணகத்தில் பணிபுரிந்தார்.

இவர் 1860 களில் கிரீன்விச் வான்காணகத்தில் அரசு வானியலாளரான சார்ச்சு ஏரி அவர்கலின் வழிகாட்டுதலின்கீழ் முதன்முதலாக விண்மீன்களின் மின்காந்தக் கதிர்நிரல்களைச் சார்ந்த நோக்கீடுகளை எடுத்தார் ,   .இவர் 1861, 1862 களில் காரிக்கோளின் வலயங்களின் அடிப்பகுதி இருட்டைக் கண்டறிந்த வானியலாளர்களில் ஒருவராவார். மற்ற இருவர்  வில்லியம்விரே, ஆட்டோ சுத்ரூவே ஆகியவர்கள் ஆவர்.

* கோளாகக் கருதிவந்த நிலா உலகமும் துணைக்கோளும்* எனும் நிலாவை பற்றிய நூலை 1871 இல் பொறிஞர் சேமுசு கால் நாசுமித்தும் சேமுசு கார்ப்பெண்டரும் எழுதினர்.இந்த நூல்களில் பல கோணங்களில் ஒளியூட்டி எடுக்கப்பட்ட நிலா மேற்பரப்பை உருவகிக்கும் காரையாலான படிமங்களின் ஒளிப்படங்கள் தரப்பட்டுள்ளன. அவை அக்காலத்தில் தொலைநோக்கி வழி எடுக்கப்பட்ட  நிலாத்தரைப் படிமங்களை விட உண்மையான படிமங்களாக விளங்கின. இந்நூலின் ஆசிரியர்கள் குழிப்பள்ளங்களுக்கானஎரிமலைசார் தோற்றத்தை முன்மொழிந்தவர்கள். இக்கோட்பாடு பின்னர் பொய்ப்பிக்கப்பட்டது.

நிலாவின் கார்ப்பென்ட்டர் குழிப்பள்ளம் இவரது பெயராலும் எடுவின் பிரான்சிசு கார்ப்பென்ட்டர் நினைவாகவும் வழங்கப்படுகிறது   

## மேற்கோள்கள்


பகுப்பு:1840 பிறப்புகள்
பகுப்பு:1899 இறப்புகள்
பகுப்பு:பிரித்தானிய வானியலாளர்கள்
பாங்கயான் மலைகள்

**பாங்கயான் மலைகள்** (*Pangaion Hills*,      ;  ) என்பது கிரேக்கத்தில் உள்ள ஒரு மலைத் தொடர் ஆகும். இது கவாலாவிலிருந்து தோராயமாக 40 கி.மீ. தொலைவில் உள்ளது. இதில் மிக உயர்ந்த சிகரம் 1,956 மீ கொண்ட **கூத்ரா** சிகரம் ஆகும். இதன் தெற்கே ஏஜியன் கடலும்,  வடக்கே பிலிப்பி - கவாலா சமவெளிகளும் உள்ளன. இந்த மலைத்தொடரின் ஒரு பகுதி செர்ஸ் பிராந்திய அலகின் தென்கிழக்கு பகுதியிலும்,  கவாலா பிராந்திய அலகின் வடமேற்கு பகுதி மலைகளின் பெரும் பகுதியையும் உள்ளடக்கியதாக உள்ளது.

உதுமானிய துருக்கியர்கள் இந்த மலைகளை *Pınar Dağ* ("ஸ்பிரிங் மவுண்ட்") என்று அழைத்தனர். இந்த மலைகளின் ஸ்லாவிக் பெயர் *குஷ்னிட்சா* (Кушница) அல்லது *குஷினிட்சா* (Кушиница) என்பதாகும்.

## விளக்கம்
thumb|upright=1.2| பாங்காயோனின் தோற்றம். சு 1500 மீ
இந்த மலைகள் பண்டைய நகரமான பிலிப்பியிலிருந்து ஒரு வளமான சமவெளியின் எதிர்ப்பக்கமாக அமைந்துள்ளன. அவை பழங்கால நாடான சின்டிசில், ஸ்ட்ரூமா, சிரோபோடாமோஸ் ஆறுகளுக்கு இடையில் அமைந்துள்ளன. மேலும் மற்றும் ஓரியண்டல் பிளேன் மற்றும் கசுகொட்டை மரம் போன்றவை நிறைந்ததாய் உள்ளது. பங்காயோன் மலைகளில் உள்ள நிகிசியானி, பாலையோச்சோரி போன்ற நகரங்கள் வேளாண் சார்ந்தவை. இங்கு முக்கியமாக தானியங்கள், புகையிலை போன்றவை பியிரிடப்படுகின்றன. மலைகளில் உள்ள  ஒரு சிகரத்தில் பழங்கால ஒரு கோட்டையகத்தின் இடிபாடுகள் உள்ளன. இம்மலைப்பகுதியில் பழங்காலத்தில் தங்கமும் வெள்ளியும் வெட்டப்பட்டன. ஏதெனியன் சர்வாதிகாரி பிசிசுட்ரேடசு நாடு கடத்தப்பட்டபோது இம்மலைக்கு அருகில் குடியேறினார். இப்பகுதியில் கிடைத்த ஏராளமான தங்கமும் வெள்ளியும்தான் ஏதெனியர்களை 465 இல் ஒன்பது சாலைகள் ( *என்னியா ஹோடோய்* ) என்று அழைக்கப்படும் பகுதியில் குடியேற்றம் ஒன்றை உருவாக்க தூண்டியது. குடியேறிகள் அருகிலுள்ள திரேசியர்களால் படுகொலை செய்யப்பட்டனர். அதனால் குடியேற்றம் கைவிடப்பட்டது. இருப்பினும் ஏதெனியர்கள் ஆம்ப்பிபோலிசில் உள்ள தங்கள் குடியேறிகளுடன் அப்பகுதிக்கு திரும்பினார்கள்.

பண்டைய கிரேக்க மற்றும் இலத்தீன் தரவுகளில் பங்கேயன் அடிக்கடி குறிப்பிடப்படுகிறது. இது வெள்ளி, தங்க சுரங்கங்களுக்கும், கப்பல் கட்டும் மரம் மற்றும் டயோனிசசுவின் ஆரக்கிள் போன்றவைக்கும் பிரபலமானது. 

இந்த மலைத்தொடரின் பெயரால் பங்காயோ நகராட்சிக்கு பெயர் சூட்டப்பட்டது. மேலும் நகராட்சியின் தலைமையகம் எலிஃப்தெரூபோலி ஆகும்.

## குறிப்புகள்

பகுப்பு:Coordinates on Wikidata
பகுப்பு:கிரேக்க மலைகள்